Oʻzbekiston Respublikasining “Muvofiqlikni baholash organlarini akkreditatsiya qilish toʻgʻrisida”gi Qonuni qabul qilinishi munosabati bilan Vazirlar Mahkamasining “Muvofiqlikni baholash organlarini akkreditatsiyadan oʻtkazish sohasidagi ishlarni takomillashtirishga doir qoʻshimcha chora-tadbirlar toʻgʻrisida” 2019-yil 24-apreldagi 349-son qaroriga oʻzgartirish va qoʻshimchalar kiritish haqida
(law, 2024-07-02)

Oʻzbekiston Respublikasining “Muvofiqlikni baholash organlarini akkreditatsiya qilish toʻgʻrisida”gi Qonuni ijrosini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Muvofiqlikni baholash organlarini akkreditatsiyadan oʻtkazish sohasidagi ishlarni takomillashtirishga doir qoʻshimcha chora-tadbirlar toʻgʻrisida” 2019-yil 24-apreldagi 349-son qaroriga ilovaga muvofiq quyidagilarni nazarda tutuvchi oʻzgartirish va qoʻshimchalar kiritilsin: akkreditatsiya obyekti tushunchasini akkreditatsiya uchun ariza beruvchi va akkreditatsiya qilingan subyekt tushunchalariga ajratish; akkreditatsiyadan oʻtkazilgan muvofiqlikni baholash organlari, metrologiya xizmatlari davlat reyestri oʻrniga Milliy akkreditatsiya tizimi reyestrini joriy qilish; inspeksiya nazorati tushunchasi oʻrniga davriy baholash tushunchasini kiritish. 2. Mazkur qarorning bajarilishini nazorat qilish Vazirlar Mahkamasi huzuridagi Oʻzbekiston texnik jihatdan tartibga solish agentligi direktori A.R. Jumanazarov zimmasiga yuklansin. 1. 1-band va 3-bandning uchinchi xatboshisidagi tegishli kelishikdagi “DUK” abbreviaturasi “davlat muassasasi” soʻzlari bilan almashtirilsin. 2. 4-bandning toʻrtinchi xatboshisidagi “inspeksiya nazoratida” soʻzlari “davriy baholashdan oʻtkazishda” soʻzlari bilan almashtirilsin. 3. 1-ilovada: a) 1 va 2-bandlar quyidagi tahrirda bayon etilsin: “1. Ushbu Nizom “Oʻzbekiston akkreditatsiya markazi” davlat muassasasida (keyingi oʻrinlarda Markaz deb ataladi) qonunchilikka muvofiq akkreditatsiyadan oʻtadigan muvofiqlikni baholash organlari va metrologiya xizmatlari faoliyatini akkreditatsiyadan oʻtkazish va davriy baholashni amalga oshirish tartibini belgilaydi. 2. Ushbu Nizomda quyidagi asosiy tushunchalar qoʻllaniladi: akkreditatsiya belgisi — akkreditatsiyadan oʻtkazilgan muvofiqlikni baholash organlari va metrologiya xizmatlarining akkreditatsiya maqomini koʻrsatish maqsadida ular tomonidan qoʻllanishi uchun moʻljallangan Markaz tomonidan beriladigan belgi; akkreditatsiya boʻyicha baholovchi — muvofiqlikni baholash organini baholash uchun akkreditatsiya organi tomonidan tayinlangan, mazkur faoliyatni mustaqil ravishda yoki baholash guruhi tarkibida amalga oshiradigan jismoniy shaxs; akkreditatsiya boʻyicha texnik ekspert — akkreditatsiya organi tomonidan tayinlangan, akkreditatsiya boʻyicha baholovchi rahbarligi ostida ishlaydigan, baholanayotgan akkreditatsiya sohasida maxsus bilimlarga yoki koʻnikmalarga ega boʻlgan va baholashni mustaqil ravishda amalga oshirmaydigan jismoniy shaxs; akkreditatsiya komissiyasi — baholovchilar, jalb qilinadigan texnik ekspertlar, shu jumladan baholashda ishtirok etmagan xalqaro ekspertlardan iborat Markaz huzurida tashkil etiladigan komissiya boʻlib, akkreditatsiya va davriy baholash boʻyicha ishlar natijalarini koʻrib chiqish hamda ushbu Nizomda nazarda tutilgan tegishli qarorlarni qabul qilish uning asosiy vazifasi hisoblanadi; akkreditatsiya qilingan subyekt — milliy akkreditatsiya tizimida akkreditatsiya qilingan muvofiqlikni baholash organi va metrologiya xizmati; akkreditatsiya sohasi — faoliyatning muayyan sohasi boʻlib, unda akkreditatsiya uchun akkreditatsiya obyektining yoxud akkreditatsiya qilingan subyektning vakolatliligi tasdiqlanadi yoki tasdiqlangan boʻladi; akkreditatsiya toʻgʻrisidagi guvohnoma — akkreditatsiya qilingan subyektning akkreditatsiyaning belgilangan sohasidagi ishlarni bajarishga vakolatliligini tasdiqlovchi hujjatdir; akkreditatsiya uchun ariza beruvchi (keyingi oʻrinlarda akkreditatsiya obyekti deb ataladi) — akkreditatsiya uchun ariza bergan muvofiqlikni baholash organi va metrologiya xizmati; akkreditatsiya — muvofiqlikni baholash organlarining muayyan faoliyat sohasida muvofiqlikni baholashga doir ishlarni bajarishga vakolatliligini akkreditatsiya organi tomonidan rasman tasdiqlash; apellatsiya komissiyasi — akkreditatsiya organining akkreditatsiyani amalga oshirishga, akkreditatsiya qilishni rad etishga, akkreditatsiyaning amal qilishini toʻxtatib turishga yoki tugatishga, akkreditatsiya sohasini kengaytirishga va qisqartirishga doir qarorlari boʻyicha apellatsiyalarni koʻrib chiqish hamda qarorlar qabul qilish maqsadida akkreditatsiya organi huzurida tuziladigan komissiya hisoblanadi; baholash guruhi rahbari — zimmasiga baholash jarayoniga rahbarlik qilish uchun umumiy masʼuliyat yuklangan va Markaz tomonidan vakolat berilgan baholovchi; baholash — akkreditatsiyaning aniq bir sohasi uchun texnik jihatdan tartibga solishga doir normativ hujjatlar asosida akkreditatsiya obyekti yoki akkreditatsiya qilingan subyekt vakolatli ekanini aniqlash maqsadida Markaz tomonidan amalga oshiriladigan jarayon; davriy baholash — akkreditatsiya qilingan subyekt faoliyatining akkreditatsiya davrida belgilangan talablarga muvofiqligini akkreditatsiya siklida qayta baholash tartib-taomili; Milliy akkreditatsiya tizimi reyestri — akkreditatsiya qilingan subyektlar toʻgʻrisidagi, shuningdek, akkreditatsiya toʻgʻrisidagi guvohnomalarning joriy maqomi haqidagi rasmiy axborot bazasidir”; muvofiqlikni baholash organi — muvofiqlikni baholashga oid faoliyatni amalga oshiruvchi yuridik shaxs.”; b) 3-bandda: ikkinchi xatboshidagi “uchun ariza beruvchilarning” soʻzlari “obyektlarning” soʻzi bilan almashtirilsin; uchinchi xatboshidagi “akkreditatsiya obyektlarining” soʻzlari “akkreditatsiya obyekti yoki akkreditatsiya qilingan subyektlarining” soʻzlari bilan almashtirilsin; toʻrtinchi xatboshi “akkreditatsiya obyekti” soʻzlaridan keyin “yoki akkreditatsiya qilingan subyekt” soʻzlari bilan toʻldirilsin; beshinchi xatboshi kuyidagi tahrirda bayon etilsin: “malakasi akkreditatsiya jarayonida Markaz tomonidan baholanadigan va akkreditatsiyaning ariza berilgan sohasida belgilangan tartibda malaka oshirgan va attestatsiyadan oʻtgan mutaxassislarning mavjudligi, ularning oʻzaro almashinuvchanligini taʼminlash”; yettinchi xatboshi quyidagi tahrirda bayon etilsin: “akkreditatsiya obyektlari va akkreditatsiya qilingan subyektlar tomonidan ushbu Nizomning 17-bandida, shuningdek, 9, 10 va 11-boblarida koʻrsatilgan tartiblarga oʻz vaqtida rioya qilish”; v) 4-bandda: birinchi va beshinchi xatboshilardagi “ariza beruvchini” soʻzlari “akkreditatsiya obyektini” soʻzlari bilan almashtirilsin; “a” kichik bandning ikkinchi xatboshisidan “, ijrochilar” soʻzi chiqarib tashlansin; g) 6-banddagi “amaldagi akkreditatsiya doirasiga muvofiq oʻzi qoʻllayotgan sinov va oʻlchov vositalaridan, standart namunalardan va sinash asbob-uskunalaridan foydalanish va/yoki ularni qoʻllash huquqlarining, akkreditatsiyadan oʻtishga talabgor boʻlgan ariza beruvchilar foydasiga” soʻzlari “amaldagi akkreditatsiya sohasiga muvofiq oʻzi qoʻllayotgan sinov va oʻlchov vositalaridan, standart namunalardan va sinash asbob-uskunalaridan foydalanish va/yoki ularni qoʻllash huquqlarining, akkreditatsiyadan oʻtishga talabgor boʻlgan akkreditatsiya obyektlari foydasiga” soʻzlari bilan almashtirilsin; d) 7-band quyidagi tahrirda bayon etilsin: “7. Akkreditatsiya obyektlarini akkreditatsiyadan oʻtkazish ushbu Nizomga 1-ilovada keltirilgan sxemaga muvofiq amalga oshiriladi. Akkreditatsiya obyekti Markaz tomonidan belgilangan shakl boʻyicha Markazga ushbu Nizomning 8-bandida koʻrsatilgan hujjatlar va maʼlumotlarni ilova qilgan holda, yozma yoki elektron shaklda akkreditatsiya oʻtkazish uchun ariza (keyingi oʻrinlarda buyurtma deb ataladi) beradi”; e) 8-bandning birinchi xatboshisi, 9-band va 11-bandning birinchi xatboshisidagi tegishli kelishik va sondagi “ariza beruvchi” soʻzlari tegishli kelishik va sondagi “akkreditatsiya obyekti” soʻzlari bilan almashtirilsin; j) 10-bandda: birinchi xatboshining ikkinchi jumlasidagi hamda ikkinchi xatboshidagi “ariza beruvchiga” soʻzlari “akkreditatsiya obyektiga” soʻzlari bilan almashtirilsin; quyidagi mazmundagi uchinchi xatboshi bilan toʻldirilsin: “Akkreditatsiya organi akkreditatsiyani berilgan ariza asosida, shuningdek, basharti akkreditatsiyaga oid ishlarni bajarishga doir shartnoma tuzilgan boʻlsa, amalga oshiradi”; z) 17-bandning beshinchi xatboshisi, 32, 33 va 36-bandlar, 38-bandning birinchi xatboshisi, 40-bandning uchinchi va toʻrtinchi xatboshilari, 47-bandning ikkinchi va toʻrtinchi xatboshilari, 48-bandning uchinchi va beshinchi xatboshilari, 49, 50, 53-bandlar, 55-bandning ikkinchi, uchinchi va toʻrtinchi xatboshilari, 56-bandning ikkinchi xatboshisi, 64, 65-bandlar, 11-bobning nomi, 69-bandning birinchi, ikkinchi va toʻrtinchi xatboshilari, 70 va 71-bandlardagi tegishli kelishik va sondagi “akkreditatsiya obyekti” soʻzlari tegishli kelishik va sondagi “akkreditatsiya qilingan subyekt” soʻzlari bilan almashtirilsin; i) 26-bandda: ikkinchi xatboshi quyidagi tahrirda bayon etilsin: “akkreditatsiyadan oʻtkazish tartibida belgilangan barcha zarur hujjatlar va maʼlumotlar taqdim etilmaganda”; toʻrtinchi xatboshi quyidagi tahrirda bayon etilsin: “akkreditatsiya obyektining akkreditatsiya natijalariga koʻra, ariza berilgan akkreditatsiya sohasidagi muvofiqlikni baholash ishlarini bajarishga vakolatliligi tasdiqlanmagan taqdirda”; k) 27-bandning uchinchi — beshinchi xatboshilari quyidagi tahrirda bayon etilsin: “Markaz va akkreditatsiya qilingan subyekt oʻrtasidagi oʻzaro munosabatlar, shu jumladan, guvohlik baholash, muvofiqlikni baholash ishlari yakunlangandan keyingi ularning natijadorligini oʻrganish hamda ogohlantirishsiz tashrif orqali baholab borish shartlari hamda tomonlarning huquqlari, majburiyatlari va javobgarligi; akkreditatsiya belgisini qoʻllash shartlari va Milliy akkreditatsiya tizimi reyestri raqamidan foydalanish; akkreditatsiya qilingan subyektni davriy baholashni amalga oshirish shartlari”; l) 28-band oʻz kuchini yoʻqotgan deb hisoblansin; m) 29-bandda quyidagi tahrirda bayon etilsin: “29. Markaz oʻzining rasmiy veb-saytida Milliy akkreditatsiya tizimi reyestri (keyingi oʻrinlarda reyestr deb ataladi), shuningdek, baholovchilar va texnik ekspertlar reyestrini yuritadi. Akkreditatsiya toʻgʻrisidagi guvohnoma muvofiqlikni baholash organlarining reyestrda roʻyxatdan oʻtkaziladi. Reyestr tanishish uchun ochiq hisoblanadi. Reyestrni shakllantirish va yuritish tartibi Markaz tomonidan belgilanadi”; n) 34-bandda: birinchi xatboshi quyidagi tahrirda bayon etilsin: “34. Quyidagi hollarda akkreditatsiya qilingan subyekt takroriy akkreditatsiyaga buyurtma taqdim etishi kerak”; ikkinchi xatboshidagi “akkreditatsiya obyektining” soʻzlari “akkreditatsiya qilingan subyektning” soʻzlari bilan almashtirilsin; toʻrtinchi xatboshi chiqarib tashlansin; o) 35-band quyidagi tahrirda bayon etilsin: “35. Ushbu Nizom 34-bandining uchinchi xatboshisidan mustasno holda takroriy akkreditatsiya, basharti akkreditatsiya qilingan subyekt akkreditatsiyaning amal qilish muddati tugashidan kamida uch oy oldin ariza bergan boʻlsa, ushbu subyektning avvalgi faoliyati natijalari hisobga olingan holda mazkur Nizomning 3-bobida belgilangan tartibda oʻtkaziladi. Bunda tegishli xalqaro standart talablari boʻyicha avval baholangan amaldagi menejment tizimiga va akkreditatsiya sohasiga oʻzgartirishlar kiritmaganligi yuzasidan maʼlumotlar taqdim etilganida, takroriy akkreditatsiyadan oʻtkazish mazkur Nizomning 8-bandida nazarda tutilgan hujjatlarni ekspertizadan oʻtkazmasdan, joyining oʻzida baholash amalga oshiriladi”; p) 37-band quyidagi tahrirda bayon etilsin: “37. Akkreditatsiya qilingan subyektning akkreditatsiya sohasini qisqartirish akkreditatsiya komissiyasining qarori bilan quyidagilar asosida amalga oshiriladi: akkreditatsiya sohasini qisqartirish toʻgʻrisida akkreditatsiya qilingan subyektning arizasi; akkreditatsiya qilingan subyekt faoliyatining davriy baholash natijalariga koʻra”; r) 5-bobning nomlanishidagi, 39, 42 va 43-bandlardagi hamda 59-bandning uchinchi xatboshisidagi tegishli kelishikdagi “inspeksiya nazorati” soʻzlari tegishli kelishikdagi “davriy baholash” soʻzlari bilan almashtirilsin; s) 41-banddagi “Akkreditatsiya obyekti faoliyati boʻyicha rejadan tashqari inspeksiya nazorati” soʻzlari “Akkreditatsiya qilingan subyekt faoliyati boʻyicha rejadan tashqari davriy baholash” soʻzlari bilan almashtirilsin; t) 44-bandda: birinchi xatboshidagi “inspeksiya nazorati” soʻzlari “davriy baholash” soʻzlari bilan almashtirilsin; quyidagi mazmundagi oltinchi xatboshi bilan toʻldirilsin: “akkreditatsiya sohasini qisqartirish (oʻtkazilgan oxirgi baholash davomida aniqlangan nomuvofiqliklar, takroran aniqlanganda nomuvofiqliklar takror yoʻl qoʻyilgan soha akkreditatsiya sohasidan chiqariladi)”; oltinchi va yettinchi xatboshilar tegishincha yettinchi va sakkizinchi xatboshilar deb hisoblansin; yettinchi va sakkizinchi xatboshilardagi tegishli kelishikdagi “akkreditatsiya obyekti” soʻzlari tegishli kelishikdagi “akkreditatsiya qilingan subyekt” soʻzlari bilan almashtirilsin; u) 54-banddagi “Davlat reyestrlariga” soʻzlari “reyestrga” soʻzi bilan almashtirilsin; f) 60-bandda: uchinchi xatboshi quyidagi tahrirda bayon etilsin: “akkreditatsiya obyekti yoki akkreditatsiya qilingan subyektni baholash uchun (shu jumladan, guvohlik baholash, muvofiqlikni baholash ishlari yakunlangandan keyingi ularning natijadorligini oʻrganish)”; toʻrtinchi xatboshidagi “akkreditatsiya obyektining inspeksiya nazorati” soʻzlari “akkreditatsiya qilingan subyektni davriy baholash” soʻzlari bilan almashtirilsin; oltinchi xatboshidagi “obyektlari” soʻzi “obyekt yoki akkreditatsiya qilingan subyektlar” soʻzlari bilan almashtirilsin; x) 61-bandning oltinchi xatboshisi quyidagi tahrirda bayon etilsin: “akkreditatsiya qilingan subyekt faoliyatining rejadan tashqari davriy baholashni va ogohlantirishsiz tashrifni amalga oshirish”; ts) 62-bandning birinchi xatboshisidagi “vaqtidan” soʻzi “vaqt va xizmat safarlari xarajatlaridan” soʻzlari bilan almashtirilsin; ch) 72-banddagi “Akkreditatsiya obyekti akkreditatsiya yoki inspeksiya nazorati” soʻzlari “Akkreditatsiya obyekti yoki akkreditatsiya qilingan subyekt akkreditatsiya yoki davriy baholash” soʻzlari bilan almashtirilsin; e) 74-band “akkreditatsiya obyektini” soʻzlaridan keyin “yoki akkreditatsiya qilingan subyektni” soʻzlari bilan toʻldirilsin yu) 75-band quyidagi tahrirda bayon etilsin: “75. Markaz apellatsiya bergan akkreditatsiya obyektini yoki akkreditatsiya qilingan subyektni va baholashni oʻtkazgan guruh rahbarini apellatsiya koʻrib chiqiladigan sana haqida xabardor qiladi. Apellatsiya bergan akkreditatsiya obyekti yoki akkreditatsiya qilingan subyekt vakili va guruh rahbari apellatsiyani koʻrib chiqishda ishtirok etishlari mumkin”; ya) 76-bandning birinchi jumlasi hamda 80-band “akkreditatsiya obyektiga” soʻzlaridan keyin “yoki akkreditatsiya qilingan subyektga” soʻzlari bilan toʻldirilsin; aa) 1-ilova matni quyidagi tahrirda bayon etilsin: bb) 2-ilova matni quyidagi tahrirda bayon etilsin: 4. 2-ilova nomlanishidagi “Oʻzbekiston standartlashtirish, metrologiya va sertifikatlashtirish agentligi huzuridagi “Akkreditatsiya markazi” DUKning” soʻzlari “Oʻzbekiston akkreditatsiya markazi” davlat muassasasining” soʻzlari bilan almashtirilsin.